CELEX: 62020CN0220
Language: el
Date: 2020-05-28 00:00:00
Title: Υπόθεση C-220/20: Αίτηση προδικαστικής αποφάσεως την οποία υπέβαλε το Ufficio del Giudice di Pace di Lanciano (Ιταλία) στις 28 Μαΐου 2020 — XX κατά OO

24.8.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 279/29
            
         
      Αίτηση προδικαστικής αποφάσεως την οποία υπέβαλε το Ufficio del Giudice di Pace di Lanciano (Ιταλία) στις 28 Μαΐου 2020 — XX κατά OO
      (Υπόθεση C-220/20)
      (2020/C 279/41)
      Γλώσσα διαδικασίας: η ιταλική
      
         Αιτούν δικαστήριο
      
      Ufficio del Giudice di Pace di Lanciano
      
         Διάδικοι στην υπόθεση της κύριας δίκης
      
      
         Ενάγουσα: XX
      
         Εναγομένη: OO
      
         Παρεμβαίνουσα: WW
      
         Προδικαστικό ερώτημα
      
      Αντιτίθενται το άρθρο 2, το άρθρο 4, παράγραφος 3, το άρθρο 6, παράγραφος 1, και το άρθρο 9 ΣΕΕ, το άρθρο 67, παράγραφοι 1 και 4, και τα άρθρα 81 και 82 ΣΛΕΕ, ερμηνευόμενα σε συνδυασμό με τα άρθρα 1, 6, 20, 21, 31, 34, 45 και 47 του Χάρτη των Θεμελιωδών Δικαιωμάτων της Ευρωπαϊκής Ένωσης, σε διατάξεις εσωτερικού δικαίου όπως είναι τα άρθρα 42, 83 και 87 της πράξεως νομοθετικού περιεχομένου αριθ. 18/2020, η απόφαση του υπουργικού συμβουλίου της 31ης Ιανουαρίου 2020 περί κηρύξεως της χώρας σε κατάσταση εθνικής έκτακτης ανάγκης για υγειονομικούς λόγους και για χρονικό διάστημα έξι μηνών έως τις 31 Ιουλίου 2020 και τα άρθρα 14 και 263 του νομοθετικού διατάγματος αριθ. 34/2020, βάσει των οποίων παρατάθηκε η ισχύς της καταστάσεως εθνικής έκτακτης ανάγκης λόγω του ιού COVID-19 και η παύση δραστηριοτήτων των πολιτικών και ποινικών δικαστηρίων, καθώς και διοικητικών εργασιών των δικαιοδοτικών οργάνων αυτών, έως τις 31 Ιανουαρίου 2021, ερμηνευόμενες συνδυαστικά, καθόσον οι εθνικές διατάξεις αυτές παραβιάζουν την ανεξαρτησία του αιτούντος δικαστηρίου και την αρχή της δίκαιης δίκης, καθώς και τα σχετικά δικαιώματα της αξιοπρέπειας των προσώπων, της ελευθερίας και της ασφάλειας, της ισότητας ενώπιον του νόμου, την αρχή της απαγορεύσεως των διακρίσεων, και τα δικαιώματα σε δίκαιες συνθήκες εργασίες, προσβάσεως στις παροχές κοινωνικής ασφαλίσεως, και ελεύθερης κυκλοφορίας και διαμονής;